جمهوری کتاب

جمهوری اتا فلسفی و نمایش‌نومه‌ای کتاب هسته که افلاطون، حدود ٣٧٠ سال پیش از میلاد، بنویشته. اینتا کتاب دله افلاطون ساده زوون جا شه تفکرات ره توضیح دنه. ونه داستان هم ساده هسته و د نفر آدم درنه که درنه گپ زنه و اصطلاحاً دیالوگ دارنه. اتاشون سقراط هسته که افلاطون شه دل‌گپ ره ونه تک جه در هاکرده. اتی هم سوفسطایی مردی هسته که افلاطون وه ره تحقیر کنده و ریک چینده. 

 آسنی 
جمهوری ِاصلی بحث این هسته که  «عدالت» چچی‌یه؟ سوفسطایی مردی عدالت ره همون قانون دونده و گنه چون بدبخت مردمون نتونه حاکمون دستوری ظلم هاکنن و همیشک وشون سر ظلم وونه، شه وسه عدالت مفهوم ره بساتنه که باون حاکمون نخش هستنه و امه مظلومیت بحق هسته ولی ای همین وشون اگه حاکم بوون، ظلم کننه. پس اتفاقأ ظلم خار هسته که همه ونه دمبال درنه و عدالت هسته که بده. سقراط دکّل ونجه موافق نی‌یه. سقراط شروع کنده اتا ارمونی شهر شه فکر دله سازنه و وه ره توصیف کنده تا باوّه دراصل ونه دنیا چتی کار هاکنه. این ارمونی شهر دله سقراط میّن کنده هرکس ونه چتی کار هاکنه و تموم مردمون وظیفه ره اتا-اتا یاد یارنه. آخرسر سقراط گانه که اینتی دنیای درون قانون خله خوب هسته و عدالت ونه اینتی چی بوئه.

 منابع 

 جمهوری کتاب ترجمه‌ی متن. 

رج:افلاطون
رج:یونانی کتابون
رج:فلسفی کتابون